NORAKSTS

|  |  |
| --- | --- |
| 26.08.2021. | Nr.13/63 |

###### INVESTĪCIJU PROJEKTA “TILTA PĀR PLATONES UPI BAUSKAS IELĀ IZBŪVE” IESNIEGŠANA

(Ziņo: I.Škutāne)

**Atklāti balsojot: PAR – 12** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Pagors), **PRET – nav**, **ATTURAS – 1** (A.Rublis), **BALSOJUMĀ NEPIEDALĀS – 2** (G.Kurlovičs, A.Tomašūns),

Saskaņā ar likuma “Par pašvaldībām” 12.pantu, Ministru kabineta 2021.gada 11.februāra noteikumu Nr.104 “Noteikumi par kritērijiem un kārtību, kādā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai” un Jelgavas pilsētas attīstības programmas 2014.-2020.gadam investīciju plānu:

**JELGAVAS VALSTSPILSĒTAS DOME NOLEMJ:**

1. Iesniegt Vides aizsardzības un reģionālās attīstības ministrijai investīciju projektu “Tilta pār Platones upi Bauskas ielā izbūve” (turpmāk – Projekts), kura kopējās izmaksas ir 1 929 640,00 *euro* (viens miljons deviņi simti divdesmit deviņi tūkstoši seši simti četrdesmit *euro* un 00 *centi*), tai skaitā 1 640 194,00 *euro* (viens miljons seši simti četrdesmit tūkstoši viens simts deviņdesmit četri *euro* un 00 *centi*) ir aizņēmums Valsts kasē un 289 446,00 *euro* (divi simti astoņdesmit deviņi tūkstoši četri simti četrdesmit seši *euro* un 00 *centi)* ir pašvaldības budžeta līdzfinansējums.
2. Projekta apstiprināšanas gadījumā Jelgavas valstspilsētas pašvaldības budžetā nodrošināt Projekta īstenošanai nepieciešamo līdzfinansējumu šādā sadalījumā:
   1. 2021.gadā – 86 833,80 *euro* (astoņdesmit seši tūkstoši astoņi simti trīsdesmit trīs *euro* un 80 *centi*);
   2. 2022.gadā – 202 612,20 *euro* (divi simti divi tūkstoši seši simti divpadsmit *euro* un 20 *centi*).
3. Pilnvarot Jelgavas valstspilsētas pašvaldības izpilddirektoru parakstīt visus ar Projekta iesniegšanu un īstenošanu saistītos dokumentus, kā arī veikt visas nepieciešamās darbības Projekta iesniegšanai un īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā